CELEX: 32005R1741
Language: hu
Date: 2005-10-24 00:00:00
Title: A Bizottság 1741/2005/EK rendelete (2005. október 24.) a magyar intervenciós hivatal birtokában lévő kukoricának a közösségi piacon történő viszonteladására vonatkozó folyamatos pályázati felhívás megnyitásáról szóló 1165/2005/EK rendelet módosításáról

25.10.2005   
            
            
               HU
            
            
               Az Európai Unió Hivatalos Lapja
            
            
               L 280/3
            
         
      A BIZOTTSÁG 1741/2005/EK RENDELETE
   
   (2005. október 24.)
   a magyar intervenciós hivatal birtokában lévő kukoricának a közösségi piacon történő viszonteladására vonatkozó folyamatos pályázati felhívás megnyitásáról szóló 1165/2005/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
   mivel:
   
               (1)
            
            
               Az 1165/2005/EK bizottsági rendelet (2) folyamatos pályázati felhívást nyitott meg a magyar intervenciós hivatal birtokában lévő kukorica közösségi piacon történő viszonteladására. A fenti pályázati felhívás határideje 2005. október 26-án lejár, holott az említett rendelet értelmében rendelkezésre álló összes mennyiséget még nem használták fel.
            
         
               (2)
            
            
               A célból, hogy a 2005/2006-os gazdasági év teljes idejére biztosítani lehessen az állattenyésztők és a takarmányipar ellátását versenyképes áru készlettel, továbbra is indokolt a magyar intervenciós hivatal birtokában lévő kukoricakészleteket rendelkezésre bocsátani a gabonapiacon.
            
         
               (3)
            
            
               Következésképpen helyénvaló az 1165/2005/EK rendeletet módosítani.
            
         
               (4)
            
            
               Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1165/2005/EK rendelet 4. cikke (1) bekezdésének harmadik albekezdésében szereplő „2005. október 26”-i dátum helyébe „2006. június 28”-a lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. október 24-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o. A legutóbb az 1154/2005/EK bizottsági rendelettel (HL L 187., 2005.7.19., 11. o.) módosított rendelet.
   
      (2)  HL L 188., 2005.7.20., 7. o.